ANTIDOPINGOVÁ AGENTÚRA 
 SLOVENSKEJ REPUBLIKY 

 SPRÁVA ZO ZAHRANIČNEJ PRACOVNEJ CESTY 

1. ÚČASTNÍCI ZPC 
 
Meno: 			Ľubomír
Priezvisko: 		GULÁN		         		Titul: 	MUDr. 
Funkcia: 		manažér vzdelávania 
Znalosť jazykov: 	anglicky, nemecky, rusky 
Názov organizácie: 	Antidopingová agentúra SR 
Adresa: 		Hanulova 5/C, 841 01 Bratislava 

 
2. ZAHRANIČNÁ PRACOVNÁ CESTA 
 
Štát: 		Litovská republika
Mesto: 	Vilnius
Termín: 	27. júl 2015 
Prijímajúca organizácia : Lithuanian Anti-Doping Agency
Adresa: 	Artis Centrum Hotels, Room: Carmen
Totorių str. 23, LT-01120 Vilnius, Lithuania

 Účel cesty:  Stretnutie expertnej skupiny pre prevenciu a vzdelávanie v oblasti antidopingu 

 Spôsob financovania: ZPC bola financovaná z rozpočtu Antidopingovej agentúry SR 

 

3. PRACOVNÝ PROGRAM

Dátum / čas: 27. júl 2015

Miesto konania: Vilnius Litva

Organizátor podujatia: MONITORING GROUP (T-DO) ANTI-DOPING CONVENTION EDUCATION AND PREVENTION, UK ANTI-DOPING

Účastníci:
- zástupcovia NADO európskych krajín, 
- zástupcovia WADA a ASADA, zástupca Rady EÚ

Kontaktné adresy: adresár / podľa organizácie (nezverejňujeme)

4. PRIEBEH ROKOVANÍ
 
Pracovný program sa konal v konferenčnej miestnosti hotela .  Po prijatí programu a schválení správy zo stretnutia v Londýne hlasovaním boli zúčastnení zástupcovia jednotlivých národných antidopingových agentúr oboznámení s novými skúsenosťami, ktoré sa udiali v priebehu posledného obdobia:

Stratégia prevencie NADO v Nemecku – multidimenzionálny prístup (Dominic Müeser)
Nemecko pokračuje v elektronickom vzdelávaní športovcov a sprievodného personálu, doteraz  sa zaregistrovalo na on-line kurz viac ako 19000 osôb, z ktorých 15000 ho úspešne dokončilo a obdržalo certifikát. Národný program oddelenia prevencie plánuje rozšíriť aktivity aj na ďalšie skupiny – kampaň Spoločne proti dopingu. Projekt androidovej aplikácie „Born to run“, ktorý bol vyvinutý v spolupráci so Švajčiarskom zaznamenal veľký úspech, v budúcnosti má byť verzia uvoľnená aj pre ostatné krajiny. Na svojej internetovej stránke prebehla reorganizácia s cieľom ju zjednodušiť a zefektívniť, na Kolínsky zoznam je evidovaných už 30000 stiahnutí a NADO pripravila videoklipy na svoju prezentáciu pred širokou verejnosťou.

Aktualizácie WADA na súčasných aktivitách (Tony Cunningham)
Na začiatok svojej prednášky pán Cunningham vysvetlil základné postavenie WADA z hľadiska nového Kódexu a upozornil na jej hlavné úlohy, ktorými sú evidencia, dohliadanie a asistencia. WADA sa podieľa na podpore projektov v rámci programov sociálneho výskumu, jej úlohou však je len podporovať a nie ich uskutočňovať. Objasnil výrazné medzikulturálne rozdiely v krajinách sveta a ako príklad použil situáciu v Juhoafrickej republike, kde doslova z ničoho vznikla fungujúca antidopingová organizácia.

Musíme pracovať spolu, aby sme mohli efektívne poraziť doping (Ian Smith)
Ako bývalý zamestnanec firmy Clarke-Willmot a ako súčasný riaditeľ športového práva športovej komisie UKAD sa snažil poukázať na hlavné súčasné problémy v tímových športoch, kde tiež ich kontinuálne vzdelávanie hráčov zohráva kľúčovú úlohu v boji proti dopingu. Nadrazil aj trochu háklivejšiu tému a to požiadavku o odstránenie THC zo zoznamu zakázaných látok, nakoľko táto substancia nebýva zneužívaná na zvyšovanie športového výkonu, hráči sa s ňou skôr stretávajú vo svojich voľnočasových aktivitách.

Dávid a Goliáš – príbeh ASADA (Aurora Anduska)
Toto bol príbeh o austrálskej dopingovej afére, do ktorej boli zatiahnuté okrem drogovej mafie aj významné športové osobnosti. Celkovo bolo usvedčených 34 športovcov, ktorí užívali zakázané látky.

V druhej časti Pracovná skupina po spripomienkovaní niektorých sporných častí a úprave schémy výučby sa zhodla na tom, že dokument je pripravený na predloženie Rade Európy, ktorá by ho mala schváliť ako „doporučenie“ K uvedenému materiálu vystúpil aj Sergey Khrychikov, riaditeľ divízie športu pri Rade Európy a pochválil členov pracovnej skupiny za dosiahnuté výsledky.

Členovia sa dohodli, že ešte v priebehu augusta sa doplnia chýbajúce pramene a doporučená literatúra. Následne sa navrhol ďalší plánovaný projekt - T-DO 2015-17, aby sa mohol pripraviť program na ďalšie zasadnutie pracovnej skupiny, ktoré by malo byť vo februári 2016.

Záver.
Večer sa konal slávnostný program v budove mestskej radnice pri príležitosti 10. výročia založenia Litovskej antidopingovej agentúry, na ktorej sa zúčastnili zástupcovia ministerstva a mesta Vilnius. 

5. PRÍNOS
 
Pracovná cesta bola naplánovaná s cieľom dokončiť úlohy Rady Európy a získať ďalšie potrebné informácie o edukácii a implementácii Kódexu 2015 v Európe. Ako člen edukačnej skupiny expertov patriacej pod Monitorovaciu skupinu T-DO Rady Európy som sa podieľal na príprave schémy výučby pre terciárne inštitúcie. 

6. ODPORÚČANÉ ZÁVERY 

Z pracovnej cesty vyplynuli pre národnú antidopingovú organizáciu dôležité poznatky a informácie, ktoré bude treba implementovať do praxe a do interných smerníc ADA SR.

Jedná sa najmä o tieto úlohy: 
- vytvorenie aplikácie na zakázané látky pre mobilné platformy (Android, IOS) a webovej aplikácie pre PC
- spustenie elektronického vzdelávania „Spoločne proti dopingu“ pre športovcov a sprievodný personál od septembra 2015
- novelizácia Zákona o športe, pomoc pri uplatňovaní zákona o anabolických steroidoch  
- podpísanie deklarácie o prijatí Kódexu 2015
- implementácia Medzinárodných štandardov pre testovanie 
- spolupráca so športovými federáciami pri vzdelávacích akciách ich členov

 
6. ZOZNAM OBDRŽANEJ DOKUMENTÁCIE 
 
1/ T-DO_(2015)_16_TDO_ED_Draft_Agenda_27_July_Vilnius(1).doc
2/ Presentation to Vilnius Anti-Doping conference July 2015[2].pdf
3/ Draft Tertiary_Education_Guidelines 23-07-15 .docx
4/ GGD_Expert Group EU_2015[3].pdf

Vyššie uvedené materiály v originálnom vyhotovení sa nachádzajú na adrese sídla 
Antidopingovej agentúry SR. 

7. SPÔSOB ZVEREJNENIA SPRÁVY 
 
Správa je zverejnená na webových stránkach www.antidoping.sk a www.minedu.sk. Nové poznatky z pracovného stretnutia budú priebežne prezentované na pracovných stretnutiach zameraných na aktualizáciu a rozvoj Národného antidopingového programu nielen v rámci ADA SR, ale tiež v spolupráci s MŠVVaŠ SR, so športovými zväzmi, SOV, SPV a ďalšími športovými organizáciami a orgánmi verejnej správy angažujúcimi sa v oblasti antidopingovej politiky.  
 
Súhlasím so zverejnením správy na internete a publikovaním na webovej stránke Antidopingovej agentúry SR a na stránke Ministerstva školstva, vedy, výskumu a športu SR.

Bratislava, 6. augusta 2015 

 

Vypracoval: MUDr. Ľubomír GULÁN

 
 Schválil: Mgr. Žaneta CSÁDEROVÁ, PhD.